
ΑΠΟΦΑΣΕΙ Σ 

Αριθ. 20095 (1) 

Μεταβίβαση του δικαιώματος υπογραφής εγγράφων "Με 
εντολή του Πρύτανη" στους Προϊσταμένους των Γ ενικών 
Διευθύνσεων, Διευθύνσεων Διοικητικών Υπηρεσιών και 
στους Προϊσταμένους Τμημάτωντου Ε.Μ. Πολυτεχνείου. 

Ο ΠΡΥΤΑΝΗΣ ΤΟΥ ΕΘΝΙΚΟΥ 
ΜΕΤΣΟΒΙΟΥ ΠΟΛΥΤΕΧΝΕΙΟΥ 

Έχοντας υπόψη: 

1. Το άρθρο 3 παρ. 1 εδαφ. στ III του Ν. 2083/92. 


2. Το Π.Δ. 46/98 "Οργανισμός Διοικητικών Υπηρεσιών" 

3. Την ανάγκη αποκέντρωσης για την ταχύτερη διεκπεραί- 
ωσητωνδιοικητικώνυποθέσεωντου Ιδρύματος (Εθνικού Με- 
τσόβιου Πολυτεχνείου). 

4. Το γεγονός ότι από τις διατάξεις αυτής της απόφασης 
δεν προκαλείται δαπάνη εις βάροςτου Κρατικού Προϋπολο¬ 
γισμού, αποφασίζουμε: 

Άρθρο Ιο 

Μεταβιβάζουμε την αρμοδιότητα υπογραφής εγγράφων 
στους Προϊσταμένους Γενικών Διευθύνσεων, Διευθύνσεων 
Διοικητικών Υπη ρεσιών στους Π ροϊσταμένου ς Τ μη μάτω ν του 
Ε.Μ.Πολυτεχνείου ως εξής: 

α) Στον Γενικό Διευθυντή Διοικητικής Στήριξης και Σπουδών. 

1. Εγγράφων που αφορούν σε προκήρυξη θέσεων πόσης 
φύσεως διδακτικού προσωπικού, μονιμοποίηση, εξέλιξη, 
ανανέωση θητείας, σε εκτέλεση αποφάσεων των αρμοδίων 
οργάνων του Ιδρύματος, πλην πράξεων διορισμού, μονιμο¬ 
ποίησης πρόσληψης, ανανέωσης θητείας, αποδοχή παραί¬ 
τησης κ.λ.π. για τις οποίες αρμόδιος είναι ο Πρύτανης. 

2. Μετά του Πρύτανη και του Προέδρου της οικείας Σχολής 
των πρωτοτύπων διδακτορικών διπλωμάτων. 

3. Τον χαρακτηρισμό όλων των εισερχομένων εγγράφων 
και χρέωση της εισερχόμενης αλληλογραφίας στις αρμόδιες 
διοικητικές υπηρεσίες καθώς και τοποθέτηση εγγράφων στο 
Αρχείο, όπου δεν απαιτείται παραπέρα ενέργεια. 

4. Απαντήσεων σε παράπονα υπαλλήλων, πολιτών σχετικά 
με ζητήματα για τα οποία έχουν αποφασίσει τα αρμόδια όρ¬ 
γανα του Ιδρύματος. 

5. Εγγράφων για την πληρωμή διδακτικών βιβλίωνπου δια¬ 
τίθενται στους φοιτητές. 

7. Εγγράφων που εκδίδονται από τις Διευθύνσεις Διοικητι¬ 
κού, Οικονομικών, Μέριμνας, Σπουδών και Πληροφορικής 
και αφορούν σε διοικητική εποπτεία, έλεγχο, συντονισμό και 
εύρυθμη λειτουργίατων υπηρεσιώντης Γ ενικής Διεύθυνσης. 

8. Εγγράφων που αφορούν σε προκήρυξη θέσεων πόσης 
φύσεως ΕΤΕΠ Ε1ΔΙΠ και Διοικητικού Προσωπικού, σε εκτέ¬ 
λεση των αποφάσεων των αρμοδίων οργάνων του Ιδρύμα¬ 
τος, πλην πράξεων διορισμού, πρόσληψης, ανανέωσης συμ- 
βάσεως, αποδοχής παραιτήσεως, οι οποίες παραμένουν 
στον Πρύτανη. 

9. Εντολών μετακίνησης εκτός έδρας του ΕΤΕΠ του ΕΙΔΙΠ 
και του Διοικητικού Προσωπικού αναλόγωςτων αναγκών σε 
εκτέλεση των αποφάσεωντων αρμοδίων οργάνων. Γιατο λοι¬ 
πό προσωπικό η εντολή υπογράφεται από τον Πρύτανη ή τον 
Αρμόδιο Αντιπρύτανη. 

10. Εγγράφων που αφορούν σε επίλυση θεμάτων που προ¬ 
κύπτουν κατά την εφαρμογή της νομοθεσίας. 

11. Εγγράφωνγιατην κωδικοποίηση της εφαρμογήςτης νο¬ 
μολογίας, μέσω γνωματεύσεων Νομικού Συμβούλου ή άλλων 
νομικών συνεργατών του Ιδρύματος. 

βΐ) Στον Προϊστάμενο της Διεύθυνσης Διοικητικού: 

1. Εγγράφων μετά οποία ανακοινώνεται ο διορισμός μελών 
Δ.Ε.Π. ή η παράταση της προθεσμίας ανάληψης καθηκόντων, 
σε εκτέλεση αποφάσεωντων αρμοδίων οργάνωντου Ιδρύμα¬ 
τος. 

2. Εγγράφων που αφορούν στην εν γένει υπηρεσιακή κατά¬ 
σταση των μελών Ε.Δ.Π., Ε.Ι.ΔΙ.Π. και. Ε.Τ.Ε.Π.. ωςπ.χ. διορι¬ 
σμούς, ανανεώσεις θητείας, μονιμοποιήσεις, προαγωγές, με¬ 
τατάξεις, εντάξεις, σε εκτέλεση αποφάσεων των αρμοδίων 
οργάνωντου Ιδρύματος. 

3. Εγγράφων που αφορούν στην υπηρεσιακή κατάσταση 
του Διοικητικού Προσωπικού, σε εκτέλεση αποφάσεων των 
αρμοδίων οργάνων του Ιδρύματος ως π.χ. διορισμούς, μονι¬ 
μοποιήσεις, προαγωγές, ανανεώσεις συμβάσεων, τοποθετή¬ 
σεις, μετακινήσεις, αποσπάσεις κ.λ.π. 

4. Πράξεων περί μονιμοποίησης μελώντου Ε.Δ.Π., Ε.Ι.ΔΙ.Π 
και Ε.Τ.Ε.Π. ως και προαγωγών του Διοικητικού Προσωπικού, 
σε εκτέλεση αποφάσεωντων αρμοδίων οργάνωντου Ιδρύμα¬ 
τος. 

5. Εγγράφων προς το Υπηρεσιακό Συμβούλιο με τα οποία 
ζητείται γνώμη περί προαγωγής, εντάξεως, μετατάξεως, 
αδειών άνευ αποδοχών, του Διοικητικού εν γένει προσωπικού. 

6. Εγγράφωνπου αφορούν σεχορήγηση εκπαιδευτικών και 
λοιπών αδειών σε εκτέλεση αποφάσεωντων αρμοδίων οργά¬ 
νων του Ιδρύματος στα μέλη του Ε.Δ.Π. Ε.Ι.ΔΙ.Π. Ε.Τ.Ε.Π. και 
Διοικητικού Προσωπικού πλην των εγγράφων για χορήγηση 
αδειών λόγω θερινών διακοπώντου Ε.Τ.Ε.Π. που ανήκουν στα 
Τμήματα, τα οποία υπογράφονται από τους Προέδρους των 
οικείων Σχολών. 

7. Εγγράφων για τη χορήγηση αναρρωτικών αδειών στο πό¬ 
σης φύσεως προσωπικό του Ιδρύματος, ως και εγγράφων 
που αφορούν σε παραπομπή στην αρμόδια Υγειονομική Επι¬ 
τροπή. 

8. Εγγράφων αναφερομένων στην προσέλευση και αποχώ¬ 
ρηση του Προσωπικού ως και στην Εποπτείατου Ιδρύματος, 
σε εκτέλεση αποφάσεωντων αρμοδίων οργάνωντου Ιδρύμα¬ 
τος. 

9. Πληροφοριακών απαντήσεων σε αιτήσεις πολιτών και 
προσωπικού. 

10. Πράξεων περί χορήγησης χρονοεπιδόματος, στο πό¬ 
σης φύσεως προσωπικό του Ιδρύματος. 

11. Πράξεων για τη χορήγηση μισθολογικών κλιμακίων στο 
Διοικητικό Προσωπικό και στο Ε.Τ.Ε.Π. 

12. Έγγραφων προς το I. Κ.Α. για τη γνωστοποίηση των ημε¬ 
ρών απουσίας των επί συμβάσει υπαλλήλων, με τη χορήγηση 
σ’αυτούς αναρρωτικής άδειας και κάθε σχετικού με το θέμα 
αυτό εγγράφου. 

13. Εγγράφων προς τις Υπηρεσίες του Ιδρύματος επί θεμά¬ 
των της αρμοδιότητας της Διεύθυνσης Διοικητικού. 

14. Βεβαιώσεων ή πιστοποιητικών για το πάσης φύσεως 
προσωπικό του Ιδρύματος. 

15. Την έκδοση και θεώρηση βιβλιαρίων νοσηλείας του πά¬ 
σης φύσεως προσωπικού του Ιδρύματος. 

16. Τη βεβαίωση του γνήσιου των υπογραφών του Προσω- 
πικούτηςΚεντρικήςΔιοίκησηςως καιτηνεπικύρωση των αντι¬ 
γράφων παντός εγγράφου των Υπηρεσιών που προορίζονται 
για την ημεδαπή, εφ’όσον η αρμοδιότητα αυτή δεν ανήκει σε 
άλλη υπηρεσία. 


17. Επικύρωση των αντιγράφων αδιαβαθμήτων εγγράφων 
από τους ατομικούς φακέλους των μελών του προσωπικού 
του Ιδρύματος. 

β2) Στον Προϊστάμενο της Διεύθυνσης Οικονομικών Υπηρε¬ 
σιών. 

1. Εγγράφων προς τους Δημόσιους Οργανισμούς και 
Υπουργεία για Οικονομικά θέματα αρμοδιότητας της Διεύ¬ 
θυνσης Οικονομικών Υπηρεσιών, σε εκτέλεση αποφάσεων 
των αρμοδίων οργάνωντου Ιδρύματος. 

2. Εντολών ανοίγματος ενέγγυων πιστώσεων στην Εθνική 
Τράπεζα Ελλάδος ή σε άλλη Τράπεζα με όλα τα απαραίτητα 
δικαιολογητικά δηλαδή αιτήσεις εγκρίσεως για τη χορήγηση 
άδειας εισαγωγής, ως και κάθε εγγράφου που έχει σχέσει με 
την εισαγωγή ή εξαγωγή οργάνων και λοιπών ειδών του Ιδρύ¬ 
ματος, συμβάσεων προμηθειών με προμηθευτές κ.λ.π. 

3. Εγγράφων στις Τράπεζες για την πληρωμή προμήθειας 
ως και για παράσταση πιστώσεων. 

4. Εγγράφων προς τα Τελωνεία καιπρος εκτελωνιστές σχε¬ 
τικά με τον εκτελωνισμό υλικών που η προμήθεια τους έχει 
εγκριθεί από τα αρμόδια όργανα του Ιδρύματος. 

5. Εγγράφων προς το Υπουργείο Παιδείας για χρηματοδό¬ 
τηση των έργων εξοπλισμού των Τμημάτων και λοιπών μονά¬ 
δων εκ του Προϋπολογισμού Δημοσίων Επενδύσεων, μέσα 
στα πλαίσια των εγκεκριμένων αποφάσεων και πιστώσεων. 

6. Εγγράφων προς αναδόχους προμηθευτές του Ιδρύματος 
με τα οποία ανακοινώνονται η κατακύρωση των μειοδοτικών 
διαγωνισμών, αποφάσειςτων αρμοδίων οργάνων, ως και κάθε 
θέμα σχετικά με τις προμήθειες αναλωσίμων και μη υλικών. 

7. Εγγράφων επιστροφής εγγυητικών επιστολών των οποί¬ 
ων έληξε η ισχύς. 

8. Εγγράφων αποστολής δικαιολογητικών διαγωνισμών σε 
δικαιούχους προμηθειών στους οποίους δεν κατακυρώθηκε 
η προμήθεια. 

9. Εγγράφων αποστολής συμφωνητικών σε προμηθευτές 
του Ιδρύματος για την προμήθεια υλικών ως και υπογραφή 
κάθε σχετικής με το θέμα αλληλογραφίας. 

10. Εγγράφων προς τις υπηρεσίες και της Σχολές, Τομείς 
κ.λ.π. του Ιδρύματος μετά οποία ανακοινώνονται αποφάσεις 
των οργάνων του Ιδρύματος, σχετικά με θέματα οικονομικά 
αρμοδιότητας της Διεύθυνσης Οικονομικών Υπηρεσιών και 
κοινοποιούνται εγκύκλιοι σχετικές μετά ανωτέρω θέματα. 

11. Την επικύρωση αντιγράφων κάθε εγγράφου που κατα¬ 
τίθενται στη Διεύθυνση Οικονομικών Υπηρεσιών. 

12. Εγγράφων προς τις Δ.Ο.Υ. σχετικά με την πληρωμή μι- 
σθοδοτικών καταστάσεων. 

13. Εγγράφων προς το Γενικό Λογιστήριο του Κράτους με 
ερωτήματα σχετικά με θέματα μισθοδοσίας. 

14. Καταθέσεων στο όνομα του Ε.Μ.Π.εντολώνπουλαμβά- 
νονται από τις Δ.Ο.Υ. και τις Τ ράπεζες και οι οποίες προέρχο¬ 
νται από εντάλματα πληρωμών Υπουργείων. 

15. Καταστάσεων κρατήσεων προς την Εθνική Τράπεζα Ελ¬ 
λάδος και τις Δ.Ο.Υ. 

16. Βεβαιώσεων επί των καταστάσεων οδοιπορικών εξό¬ 
δων. 

17. Βεβαιώσεων αποδοχών εν γένει του προσωπικού, ως και 
βεβαιώσεων αποδοχών του προσωπικού για την υποβολή 
τους στην Οικονομική Εφορία ή άλλη Υπηρεσία. 

β3) Στον Προϊστάμενο της Διεύθυνσης Σπουδών: 

1. Των κοινοποιήσεων στις Σχολές εγγράφων τρεχούσης 
φύσεως. 

2. Των πληροφοριακών εγγράφων και εγγράφων διεκπε¬ 
ραίωσης φοιτητικών θεμάτων για τα οποία υπάρχουν αποφά¬ 
σεις των αρμοδίων οργάνων του Ιδρύματος. 

3. Εγγράφωνπου αφορούν εγγραφές, μετεγγραφές και γε¬ 
νικά τη σπουδαστική κατάσταση των φοιτητών. 

4. Εγγράφωνπου αφορούν χορήγηση στατιστικών στοιχεί¬ 
ων για του φοιτητές προς τις Δημόσιες Υπηρεσίες. 

5. Απαντήσεων σε παράπονα φοιτητών σχετικά με τα ζητή¬ 
ματα για τα οποία έχουν αποφασίσει τα αρμόδια όργανα του 
Ιδρύματος. 

6. Εσωτερικής αλληλογραφίας για θέματα Υ. Δ. 

7. Εγγράφων που αναφέρονται σε ενημέρωση των Σχολών 
του Ιδρύματος για Μορφωτικές Ανταλλαγές και Υποτροφίες 
ξένων Κρατών. 

β3.1) Στους Γραμματείςτων Σχολών: 

1. Την κοινοποίηση προς τα μέλη των Σχολών εγγράφων 
τρεχούσης φύσεως, εγκυκλίων κ.λ.π. 

2. Τηνπροσυπογραφή μετάτου Πρύτανη καιτου Προέδρου 
των Σχολών των πρωτοτύπων πτυχίων. 

3. Την υπογραφή των πάσης φύσεως πιστοποιητικών, αντι¬ 
γράφων πτυχίων, διδακτορικών διπλωμάτων, ως και την επι¬ 
κύρωση των αντιγράφων αυτών. 

4. Την βεβαίωση του γνήσιου της υπογραφής των εξετα¬ 
στών για πιστοποιητικά συμμετοχής σε εξετάσεις φοιτητών 
καθώς και του γνήσιου των υπογραφών για όλο το προσωπι¬ 
κό των Σχολών. 

5. Την υπογραφή πληροφοριακών εγγράφων και εγγράφων 
διεκπεραίωσης φοιτητικών θεμάτων σε εκτέλεση αποφάσεων 
των αρμοδίων οργάνων της Σχολής, εφ’όσον αυτά απευθύ¬ 
νονται στις υπηρεσίες του Ιδρύματος. 

β4) Στον Προϊστάμενο της Διεύθυνσης Μέριμνας: 

1. Εγγράφων διεκπεραίωσης θεμάτων της αρμοδιότητας 
της Διεύθυνσης για τα οποίο* υπάρχουν αποφάσεις των αρ¬ 
μοδίων οργάνων του Ιδρύματος. 

2. Πιστοποιητικών χορήγησης υποτροφίας σε φοιτητές του 
Ιδρύματος. 

3. Εγγράφων με τα οποία ζητούνται πληροφορίες αναγκαί¬ 
ες για να καταρτισθούν πίνακες φοιτητών δικαιούμενων υπο¬ 
τροφίας. 

4. Επικύρωση αντιγράφων κάθε εγγράφου που κατατίθεται 
στη Διεύθυνση Μέριμνας. 

β5) Στον Προϊστάμενο της Διεύθυνσης Πληροφορικής: 

1. Έγγραφα διεκπεραίωσης θεμάτων της αρμοδιότητας 
της Διεύθυνσης για τα οποία υπάρχουν αποφάσειςτων αρμο¬ 
δίων οργάνων του Ιδρύματος. 

γ) Στον Προϊστάμενο της Γενικής Διεύθυνσης Τεχνικών 
Υπηρεσιών: 

1. Εγγράφων που εκδίδονται από τις Διευθύνσεις Τεχνικών 
Υπηρεσιών και Συντήρησης των Εγκαταστάσεων και αφο¬ 
ρούν σε διοικητική εποπτεία, έλεγχο, συντονισμό και εύρυθμη 
λειτουργία των υπηρεσιών της Γενικής Διεύθυνσης. 

2. θεώρηση των προς το Υπουργείο Παιδείας εγγράφων 
των Προϊσταμένων των υπ’αυτόν Διευθύνσεων, για τη χρημα¬ 
τοδότηση από τον Προϋπολογισμό Δημοσίων Επενδύσεων 
των εγκεκριμένων κτιριακών έργων και μελετών. 

3. Εγγράφων που αφορούν σε επίλυση θεμάτων που προ¬ 
κύπτουν κατά την εφαρμογή της νομοθεσίας. 

4. Εγγράφων που απευθύνονται στα διάφορα Υπουργεία 
και Υπηρεσίες για θέματα που αφορούν στη Γ ενική Δ/νση Τε¬ 
χνικών Υππηρεσιών, σε εκτέλεση αποφάσεων των αρμόδιων 
συλλογικών οργάνων του Ιδρύματος. 

γΐ) Στον Προϊστάμενο της Διεύθυνσης Τεχνικών Υπηρε¬ 
σιών: 

1. Εγγράφων προς το Υπουργείο Παιδείας για τη χρηματο¬ 
δότηση από τον Προϋπολογισμό Δημοσίων Επενδύσεων των 
εγκεκριμένων κτιριακών έργων και μελετών μέσα στα πλαίσια 


των εγκεκριμένων πιστώσεων για έργα αρμοδιότητας της Δι¬ 
εύθυνσης. 

2. Εγγράφων προς τους αναδόχους νέων έργων και μελε¬ 
τών μετά την κατακύρωση των οικείων διαγωνισμών από τα 
αρμόδια όργανα, με τα οποία κοινοποιούνται οι αποφάσεις 
της Προϊσταμένης Αρχής, εγκρίσεις Πρωτοκόλλων παραλα¬ 
βής, ανακεφαλαιωτικών πινάκων, παρατάσεων, εγκρίσεων 
μελετών κ.λ.π. 

3. Βεβαιώσεων ή πιστοποιητικών εμπειρίας, αρμοδιότητας 
της Διεύθυνσης. 

γ2) Στον Προϊστάμενο της Διεύθυνσης Συντήρησης των 
Εγκαταστάσεων: 

1. Εγγράφων προς το Υπουργείο Παιδείας για τη χρηματο¬ 
δότηση από τον Προϋπολογισμό Δημοσίων Επενδύσεων των 
εγκεκριμένων κτιριακών έργων και μελετών μέσα στα πλαίσια 
των εγκεκριμένων πιστώσεων για έργα αρμοδιότητας της Δι¬ 
εύθυνσης. 

2. Εγγράφων προς τους αναδόχους έργων και μελετών συ¬ 
ντήρησης και πράσινου, μετά την κατακύρωση των οικείων 
διαγωνισμών από τα αρμόδια όργανα, με τα οποία κοινοποι¬ 
ούνται οι αποφάσεις της Προϊσταμένης Αρχής, εγκρίσεις 
Πρωτοκόλλων παραλαβής, ανακεφαλαιωτικών πινάκων, πα¬ 
ρατάσεων, εγκρίσεων μελετών κ.λ.π. 

3. Βεβαιώσεων ή πιστοποιητικών εμπειρίας, αρμοδιότητας 
της Δ/νσης. 

δ) Στον Προϊστάμενο της Διεύθυνσης Δημοσίων και Διε¬ 
θνών Σχέσεων: 

1. Εγγράφων που αναφέρονται σε ενημέρωση των Σχολών 
του Ιδρύματος για Συνέδρια, Συμπόσια, Ημερίδες, Εκθέσεις 
κ.λ.π. 

ε) Στον προϊστάμενο του Ιατρικού Τμήματος: 

1. Πιστοποιητικών για την ασφαλιστική κάλυψη των φοιτη¬ 
τών. 

2. Πιστοποιητικών Υγείας των φοιτητών. 

ζ) Στον Προϊστάμενο της Γραμματείαςτου Πρυτανικού Συμ¬ 
βουλίου: 

1. Επικύρωση αποσπασμάτων πρακτικών του Πρυτανικού 
Συμβουλίου. 

η) Στον Προϊστάμενο της Γραμματείας της Συγκλήτου: 

1. Επικύρωση αποσπασμάτωναπόταεπίσημαπρακτικάτων 
συνεδριάσεωντης Συγκλήτου. 

στ) Στον Προϊστάμενο του Τμήματος Διεκ/σης και Αρχείου: 

1. Αποδείξεις παραλαβής κάθε είδους δικογράφων. 

Άρθρο 2ο 

1. Οι προϊστάμενοι όλωντων βαθμιδών οφείλουν ναπροσυ- 
πογράφουντα έγγραφα που ανήκουν στην αρμοδιότητα τους 
και εκδίδονται με την υπογραφή του προϊσταμένου τους. 

2.0 Πρύτανης ή ο νόμιμος αναπληρωτήςτου διατηρείτο δι¬ 
καίωμα να υπογράφει ο ίδιος κατά την κρίση του, οιοδήποτε 
έκτων αναφερομένων στο προηγούμενο άρθρο πράξεων, εγ¬ 
γράφων. 

3. Σε περίπτωση κωλύματος ή απουσίαςτων ανωτέρω Προϊ¬ 
σταμένων των Υπηρεσιών ή των Γραμματέων Σχολών οι αρ¬ 
μοδιότητες ασκούνται από τους κατά νόμο αναπληρωτές 
τους. 

4. Η υπ’αριθμ. 18550/2000 η οποία δημοσιεύτηκε στο ΦΕΚ 
1297/2000 τ.β. παύει να ισχύει απάτης δημοσιεύσεωςτηςπα- 
ρούσης. 

5. Σε κάθε έγγραφο που υπογράφεται σύμφωνα με την πα¬ 
ρούσα απόφαση πρέπει να αναγράφονται πριν από την ιδιό¬ 
τητα και την υπογραφή του υπογράφοντος οι λέξεις "Με εντο¬ 
λή του Πρύτανη". 

Η παρούσα απόφαση ισχύει από τη δημοσίευση της στην 
Εφημερίδα της Κυβερνήσεως. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα 11 Σεπτεμβρίου 2003 
Ο Πρύτανης 

ΑΝΔΡΕΑΣ Γ. ΑΝΔΡΕΟΠΟΥΛΟΣ 

-♦- 

Αριθ. 40059 (2) 

Σύσταση Νομικού Προσώπου στο Δήμο Αθηναίων Ν. Απτικής 
με το όνομα «ΔΗΜΟΣ ΑΘΗΝΑΙΩΝ - ΜΟΥΣΙΚΑ ΣΥΝΟΛΑ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 203 του Π.Δ.410/95 (Φ.Ε.Κ. Α’ 
231)(Δ.Κ.Κ.) 2.Την αριθμ. 1736/03 απόφαση του Δημοτικού 
Συμβουλίου του Δήμου Αθηναίων, που αφορά τη σύσταση 
Νομικού Προσώπου με το όνομα "ΔΗΜΟΣ ΑΘΗΝΑΙΩΝ - 
ΜΟΥΣΙΚΑ ΣΥΝΟΛΑ", αποφασίζουμε: 

1. Συστήνουμε στο Δήμο Αθηναίων του Νομού Αττικής Νο¬ 
μικό Πρόσωπο με το όνομα "ΔΗΜΟΣ ΑΘΗΝΑΙΩΝ - ΜΟΥΣΙΚΑ 
ΣΥΝΟΛΑ" το οποίο αποτελεί Νομικό Πρόσωπο Δημοσίου Δι¬ 
καίου και διέπεται από τις διατάξεις του άρθρου 203 του 
Π.Δ.410/95 (Δ.Κ.Κ.). 

2. ΣΚΟΠΟΣ του ΝΟΜΙΚΟΥ ΠΡΟΣΩΠΟΥ ΕΙΝΑΙ: 

Σκοπός του Νομικού Προσώπου είναι η οργάνωση και λει¬ 
τουργία των μουσικών συνόλων του Δήμου Αθηναίων σε ενι¬ 
αίο φορέα για την καλύτερη εξυπηρέτηση των μουσικών πο¬ 
λιτιστικών δρώμενων του Δήμου Αθηναίων. 

3. ΠΟΡΟΙ του ΝΟΜΙΚΟΥ ΠΡΟΣΩΠΟΥ είναι: 

α. Η ετήσια επιχορήγηση του Κράτους ή του Δήμου. 

β. Κάθε είδους συνδρομές, εισφορές, δωρεές, κληρονο¬ 
μιές και κληροδοσίες 

γ. Εισπράξεις από το αντίτιμο των πραγμάτων ή των υπηρε¬ 
σιών που παρέχονται από το Νομικό Πρόσωπο. 

ε. Πρόσοδοι από τη δική του περιουσία. 

-Το Νομικό Πρόσωπο εκπροσωπείται στα δικαστήρια και σε 
κάθε δημόσια Αρχή από τον πρόεδρο του Δ.Σ. και όταν αυτός 
απουσιάζει ή κωλύεται, από τον Αντιπρόεδρο. 

-Κάλυψη δαπάνης 

Ι.Από τις διατάξεις της απόφασης αυτής δεν προκαλείται 
δαπάνη σε βάροςτου προϋπολογισμού του Δήμου Αθηναίων, 
καθόσον προσωπικό που ήδη υπηρετεί στο Δήμο Αθηναίων 
θα στελεχώσει τις υπηρεσίες του νέου Δημοτικού Νομικού 
Προσώπου, τα δε κονδύλια για τη λειτουργία του θα αφαιρε- 
θούν απάτην επιχορήγηση του Πολιτισμικού Οργανισμού του 
Δήμου Αθηναίων. 

Η παρούσα να δημοσιευθεί οτην Εφημερίδα της Κυβερνή- 
σεως. 

Αθήνα, 9 Σεπτεμβρίου 2003 

Ο Γενικός Γραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

-♦- 

Αριθ. 9222 (3) 

Τροποποίηση-Συμπλήρωση της 4011/8.5.2003 απόφασης 
της Γ ενικής Γ ραμματέως Περιφέρειας Βορ. Αιγαίου, σχε¬ 
τικά με το ανώτατο όριο επιτρεπομένων ημερών, κίνησης 
εκτός έδρας υπαλλήλων υπηρετούντων στις Ν ,Α Λέσβου, 
Χίου και Σάμου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 

Εχοντας υπόψη: 

1) Τις διατάξεις των άρθρ. 6 παρ.10 και 15 παρ. 18 του Ν. 


2503/97 «Διοίκηση, Οργάνωση, Στελέχωση της Περιφέρειας, 
ρύθμιση θεμάτων για την Τοπική Αυτοδιοίκηση και άλλες δια¬ 
τάξεις». 

2) Τις διατάξεις των άρθρων 2 παρ.3 και 3 παρ. 1 του Ν. 
2685/99 « Κάλυψη δαπάνης μετακινουμένων υπαλλήλων 
εντός και εκτός της Επικράτειας και άλλες διατάξεις», όπως 
αυτές τροποποιήθηκαν και συμπληρώθηκαν με τις διατάξεις 
της παρ.6 του άρθρου 25 του Ν. 2738/99 «Συλλογικές δια¬ 
πραγματεύσεις στη Δημόσια Διοίκηση κ.λ.π». 

3) Τις διατάξεις της ΚΥΑ 31736/14-9-99 (ΦΕΚ 1790 τ. Β’/28- 
9-99) των Υπουργών Εσωτερικών Δημόσιας Διοίκησης και 
Αποκέντρωσης και Οικονομικών. 

4) Τις διατάξεις του άρθρ. 112 του Π.Δ 30/96 «Κώδικας 
Νομ/κής Αυτ/σης». 

5) Την 4011/8-5-2003 απόφαση της Γενικής Γραμματέως 
Περιφέρειας Βορείου Αιγαίου, με θέμα «Ανώτατο όριο επι- 
τρεπομένων ημερών κίνησης εκτός έδρας υπαλλήλων υπη¬ 
ρετούντων στις Ν.Α Λέσβου, Χίου και Σάμου. 

6) Τα 8298/9-6-2003 και 7394/18-6-2003, 2677/11-6-2003, 
8214/ -7-2003 3743/1 -9-2003 έγγραφα των Ν. Α Λέσβου και Χί¬ 
ου, αντίστοιχα. 

7) Τις υπηρεσιακές ανάγκες των υπηρεσιών των ανωτέρω 
Νομαρχιακών Αυτοδιοικήσεων. 

8) Το γεγονός ότι το ύψος της προκαλού μενης από την από¬ 
φαση αυτή δαπάνης δεν μπορεί να προβλεφθεί, αποφασίζου¬ 
με: 

Τροποποιούμε και συμπληρώνουμε εν μέρει την αρίθμ. 
4011 /8-5-2003 όμοιά μας σχετικά με το ανώτατο όριο των επι- 
τρεπομένων κατ’ έτος ημερών κίνησης εκτός έδρας των υπαλ¬ 
λήλων των υπηρετούντων στις κάτωθι διευθύνσεις των Νο¬ 
μαρχιακών Αυτοδιοικήσεων Λέσβου και Χίου, για το χρονικό 
διάστημα από 1-1-2003 έως 31-12-2003 και ορίζουμε ως κα¬ 
τωτέρω το νέο ανώτατο όριο των επιτρεπομένων για το έτος 
2003 ημερών κίνησης εκτός έδρας των παρακάτω υπαλλή¬ 
λων. 

ΝΟΜΑΡΧΙΑΚΗ ΑΥΤΟΔΙΟΙΚΗΣΗ ΛΕΣΒΟΥ 


1. ΔΙΕΥΘΥΝΣΗ ΓΕΩΡΓΙΑΣ 

ΠΕ ΔΙΟΙΚΗΤΙΚΟΥ-ΟΙΚΟΝΟΜΙΚΟΥ 100 

ΠΕ ΟΙΚΟΝΟΜΙΚΟΥ 100 

ΤΕ ΔΙΟΙΚΗΤΙΚΟΥ-ΛΟ ΓΙΣΤΙΚΟΥ 80 

ΤΕ ΡΑΔΙΟΤΗΛΕΓΡΑΦΗΤ ΩΝ 50 

ΔΕ ΔΙΟΙΚΗΤΙΚΟΥ-ΛΟΓΙΣΤΙΚΟΥ 80 

ΔΕ ΧΕΙΡΙΣΤΩΝ Η/Υ 50 

ΔΕ ΒΟΗΘΩΝ ΚΤΗΝΙΑΤΡΩΝ 80 

ΝΟΜΑΡΧΙΑΚΗ ΑΥΤΟΔΙΟΙΚΗΣΗ ΧΙΟΥ 

1. ΔΙΕΥΘΥΝΣΗ ΑΓΡΟΤΙΚΗΣ ΑΝΑΠΤΥΞΗΣ 

ΠΕ ΠΟΛΙΤΙΚΩΝ ΜΗΧΑΝΙΚΩΝ 80 

ΤΕ ΤΕΧΝ/ΓΩΝ ΓΕΩΠΟΝΙΑΣ 120 

ΔΕ ΔΙΟΙΚ/ΚΟΥ ΛΟΓΙΣΤΙΚΟΥ 80 

ΔΕ ΧΕΙΡ. Η/Υ 50 

ΔΕ ΕΡΓΟΔΗΓΩΝ ΔΟΜΙΚΩΝ ΕΡΓΩΝ 80 

ΔΕ ΤΕΧΝΙΚΩΝ ΧΕΙΡΙΣΤΩΝ 

ΜΗΧΑΝΗΜΑΤΩΝ-ΓΕΩΤΡΥΠΑΝ/ΩΝ 80 

ΥΕ ΚΛΗΤΗΡΩΝ 30 

ΥΕ ΑΓΡΟΦΥΛΑΚΩΝ 80 

2. ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ 

ΠΕ ΙΣΤΟΡΙΚΩΝ-ΑΡΧΑΙΟΛΟΓΩΝ 120 


Κατά τα λοιπά ισχύει η με αρίθμ. 4011/8-5-2003 απόφαση 
της Γενικής Γ ραμματέως Περιφέρειας Βορείου Αιγαίου. 

Οι υπάλληλοι με σχέση εργασίας ιδιωτικού δικαίου θα ακο¬ 
λουθούν ανάλογα με την ειδικότητά τους τα ανωτέρω, κατά 
κατηγορία και κλάδο, όρια αριθμού ημερών εκτός έδρας των 
μονίμων υπαλλήλων κατά μήνα και κατ’ έτος. 







ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Με την παρούσα απόφαση προκαλείται δαπάνη το ύψος 
της οποίας δεν μπορεί να προβλεφθεί. 

Η παρούσα απόφαση να δημοσιευθεί οτην Εφημερίδα της 
Κυβέρνησης. 

Μυτιλήνη, 12 Σεπτεμβρίου 2003 

Ο Γ ενικός Γ ραμματέας Περιφέρειας 
ΠΑΥΛΟΣ ΠΑΠΑΔΟΠΟΥΛΟΣ 

-♦- 

Αριθ. 6585 (4) 

Έγκριση του Οργανισμού Εσωτερικής Υπηρεσίας του νομι¬ 
κού προσώπου με την επωνυμία «ΚΕΝΤΡΑ ΝΕΟΤΗΤΑΣ - 
ΑΘΛΗΤΙΚΑ ΚΕΝΤΡΑ ΔΗΜΟΥ ΣΗΠΙΑΔΟΣ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1 .Τις διατάξεις του άρθρου 12 Ν. 1188/81 όπως αντικατα- 
στάθηκε με την παρ. 5 άρθρου 8 Ν. 2307/95 

2. Τις διατάξεις του Π.Δ. 37/87, όπως συμπληρώθηκε μετά 
Π.Δ. 22/90 και 50/01. 

3. Την 64/2002απόφαση του Δημοτικού Συμβουλίου Σηπιά- 
δος περί ψήφισης του Ο.Ε.Υ. του Ν.Π. «Κέντρα Νεότητας - 
Αθλητικά Κέντρα». 

4) Την αρ. 161238/2001 (ΦΕΚ 597/Β/2001 απόφαση του 
Γ.Γ.Π.Θ. για την ανάθεση αρμοδιοτήτων, αποφασίζουμε: 

Εγκρίνουμε την 64/2002 απόφαση του Δημοτικού Συμβου¬ 
λίου Σηπιάδος με την οποία ψηφίζεται ο Οργανισμός Εσωτε¬ 
ρικής Υπηρεσίας του Ν.Π. ή Κέντρα Νεότητας Αθλητικά Κέ¬ 
ντρα και ο οποίος έχει ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 

ΚΕΝΤΡΑ ΝΕΟΤΗΤΑΣ -ΑΘΛΗΤΙΚΑ ΚΕΝΤΡΑ 
ΔΗΜΟΥ ΣΗΠΙΑΔΟΣ 

Άρθρο 1 

Τα ΚΕΝΤΡΑ ΝΕΟΤΗΤΑΣ -ΑΘΛΗΤΙΚΑ ΚΕΝΤΡΑ ΔΗΜΟΥ ΣΗ¬ 
ΠΙΑΔΟΣ είναι της τάξεως τμήματος και διαμορφώνεται στις 
ακόλουθες υπηρεσιακές μονάδες: 

Α. Γραφείο Τμηματάρχου. 

Β. Γ ραφείο Διοικητικού -Οικονομικής Διαχείρισης. 

Γ. Γ ραφείο Φυσικής Αγωγής. 

Δ. Γ ραφείο Νέας Γ ενιάς. 

Άρθρο 2 

Οι θέσεις του τακτικού προσωπικού των ΚΕΝΤΡΩΝ ΝΕΟΤΗ¬ 
ΤΑΣ-ΑΘΛΗΤΙΚΩΝ ΚΕΝΤΡΩΝ ΔΗΜΟΥΣΗΠΙΑΔΟΣ καθορίζονται 
κατά κλάδους βαθμούς και ειδικότητες ως εξής: 

ΔΙΟΙΚΗΤΙΚΟ ΠΡΟΣΩΠΙΚΟ 

Κλάδος ΠΕΙ Διοικητικού μία (1) θέση με βαθμούς Δ-Α 

Κλάδος ΤΕ 17: Διοικητικού μία (1) θέση με βαθμούς Δ-Α 

Κλάδος ΔΕΙ: Διοικητικού μία (1) θέση με βαθμούς Δ-Α 

Κλάδος ΥΕ 1: Κλητήρων- Θυρωρών -Γενικών Καθηκόντων 
(1) θέση με βαθμούς Ε-Β. 

Κλάδος ΥΕ 16:Καθαριστή μία (1) θέση με βαθμούς Ε-Β. 

ΕΚΠΑΙΔΕΥΤΙΚΟ ΠΡΟΣΩΠΙΚΟ 

Κλάδος ΠΕ: Εκπαιδευτικού Προσωπικού (1) θέση με βαθ¬ 
μούς Δ-Α. 

Κλάδος ΤΕ: Εκπαιδευτικού Προσωπικού (1) θέση με βαθ¬ 
μούς Δ-Α. 

Οι κλάδοι από τους οποίους θα προέρχεται ο προϊστάμενος 
του τμήματος είναι οι ΠΕΙ Διοικητικού, ΤΕ 17: Διοικητικού, 
ΔΕΙ: Διοικητικού. 

Άρθρο 3 

Τα αντικείμενα και οι αρμοδιότητες των προαναφερθέντων 


υπηρεσιακών μονάδωντων ΚΕΝΤΡΩΝ ΝΕΟΤΗΤΑΣ -ΑΘΛΗΤΙ¬ 
ΚΩΝ ΚΕΝΤΡΩΝ ΔΗΜΟΥ ΣΗΠΙΑΔΟΣ ορίζονται ως εξής: 

Α. ΠΡΟΪΣΤΑΜΕΝΟΣ 

Ο Διοικητικός υπάλληλος είναι και ο προϊστάμενος του 
Ν.Π.Δ.Δ. ευθύνεται να ελέγχει τις υπηρεσίες αυτού, συνεργά¬ 
ζεται μαζί τους για τη σύντομη και εύρυθμη λειτουργία τους. 

1. Ειδικότερα ο Προϊστάμενος του Ν.Π.Δ.Δ. 

2. Μεριμνά για την έγκαιρη και σωστή υλοποίηση των απο¬ 
φάσεων του Δ.Σ. 

3. Κατευθύνει και ελέγχει το προσωπικό του Ν.Π.Δ.Δ. για τη 
σωστή και αποδοτική λειτουργία του. 

4. Ευθύνεται για την πιστή εφαρμογή του κανονισμού λει¬ 
τουργίας των εγκαταστάσεων του ΝΠΔΔ. 

5. Εισηγείται στο Δ.Σ. κάθε μέτρο που κρίνει κατάλληλο για 
τη βελτίωση της ποιότητας των παρεχόμενων υπηρεσιών σε 
συνδυασμό με τους οικονομικούς πάτους του Ν.Π.Δ.Δ. 

6. Εισηγείταιστο Δ.Σ. τις αναγκαίες προσλήψεις προσωπι¬ 
κού ανάλογα μετά προσόντα του, τη σύμβαση εργασίες και 
τις ανάγκες των αθλητικών εγκαταστάσεων και των υπηρε¬ 
σιών νεότητας. 

7. Ασκεί κάθε αρμοδιότητα ή ενέργεια που του ανατίθεται 
από το Δ.Σ. του Ν.Π.Δ.Δ. με απόφαση που μπορεί ανά πάσα 
στιγμή να ανακαλέσει 

8. Καταρτίζει σε συνεργασία με το Δ.Σ. το ετήσιο πρόγραμ¬ 
μα λειτουργίας των εγκαταστάσεων του Ν. ΠΔΔ. 

9. Ειδικώς επιβλέπει και κατευθύνει τους γυμναστές .επι- 
μορφωτές εκπαιδευτές για τη σωστή απόδοση στο Ν.Π.Δ.Δ. 

10. Μεριμνά και εισηγείται στο Δ.Σ. για τη έκδοση ενημερω¬ 
τικών φυλλαδίων. 

11. Εισηγείται για τη διάδοση και καλλιέργεια του φίλαθλου 
πνεύματος με διαλέξεις προς τους αθλούμενους καθώς και 
με επιδείξεις, εορτές, αγώνες κλπ. διοργάνωση σεμιναρίων 
ημερίδων πληροφόρησης και εκπαίδευσης, πολιτιστικών 
δραστηριοτήτων νεολαίας, προγράμματος επαγγαλματικής, 
κοινωνικής και πρακτικής ζωής, την υλοποίηση δραστηριοτή¬ 
των δημιουργικής απασχόλησης μετά από σύμφωνη γνώμη 
και απόφαση τουΔ.Σ.τουΝ.Π.Δ.Δ. 

12. Τηρείτο μητρώοτων αθλουμένων επιμορφούμενων, κα- 
ταρτιζομένων με πλήρη στοιχεία αυτών ( ονοματεπώνυμο, 
ηλικία κλπ). 

13Έισήγείται στο Δ.Σ. κάθε θέμα της αρμοδιότητας του, 
συμμετέχει σε συνεδριάσεις του Δ.Σ., εφόσον κληθεί. 

Β. ΔΙΟΙΚΗΤΙΚΗ -ΟΙΚΟΝΟΜΙΚΗ ΥΠΗΡΕΣΙΑ 

Α) Γ ραφείο Διοικητικού- Οικονομικής Διαχείρισης 

Ο Διοικητικός υπάλληλος ασκεί τα ακόλουθα καθήκοντα: 

Τηρείτο βιβλίο πρωτοκόλλου, εισερχόμενων και εξερχόμε- 
νων εγγράφων, διεκπεραιώνειτη υπηρεσιακή αλληλογραφία 
τηρεί τα πρακτικά των συνεδριάσεων του Δ.Σ., συντάσσειτον 
ετήσιο προϋπολογισμό και απολογισμό, εκδίδειτα εντάλματα 
πληρωμών, παρακολουθεί την διάθεση των πιστώσεων, συ¬ 
ντάσσει τις μισθοδοτικές καταστάσεις των υπαλλήλων και με¬ 
ριμνά για τηνπληρωμή τους, τηρεί τους φακέλους υπηρεσίας 
και μεταβολών των υπαλλήλων, τηρεί βιβλίο κινήσεως υλικού 
και βιβλίο ετήσιας απογραφής κινητών πραγμάτων των ΚΕ¬ 
ΝΤΡΩΝ ΝΕΟΤΗΤΑΣ- ΑΘΛΗΤΙΚΩΝ ΚΕΝΤΡΩΝ, συμμετέχει 
στις συνεδριάσεις του Δ.Σ. 

Την Ταμειακή Υπηρεσίατων ΚΕΝΤΡΩΝ ΝΕΟΤΗΤΑΣ - ΑΘΛΗ¬ 
ΤΙΚΩΝ ΚΕΝΤΡΩΝ διεξάγει ο Δημοτικός Ταμίαςτου Δήμου Ση¬ 
πιάδος. 

Εξάλλου ο υπάλληλος αυτός ασκεί κάθε άλλο παρεμφερές 
καθήκον που ανήκει σε αυτόν ως εκ της θέσεώς του ή ήθελε 
ανατεθεί σ ’αυτόν από τον Πρόεδρο του Δ.Σ. των ΚΕΝΤΡΩΝ 
ΝΕΟΤΗΤΑΣ- ΑΘΛΗΤΙΚΩΝ ΚΕΝΤΡΩΝ ΔΗΜΟΥ ΣΗΠΙΑΔΟΣ. 

Β) Κλητήρες -Θυρωροί -Γενικών καθηκόντων -Φύλακες 

Είναι υπεύθυνοι για την ασφάλεια εγκαταστάσεων και υλι¬ 
κών που βρίσκονται μέσα στο χώρο του Ν. Π ,Δ.Δ. 

Διακινούν την αλληλογραφία και κάθε άλλο καθήκον που 
ανήκει σ’ αυτούς ή ήθελε αναθέσει σ’ αυτούς ο Πρόεδρος του 
Δ.Σ. των ΚΕΝΤΡΩΝ ΝΕΟΤΗΤΑΣ -ΑΘΛΗΤΙΚΩΝ ΚΕΝΤΡΩΝ ΔΗ¬ 
ΜΟΥ ΣΗΠΙΑΔΟΣ. Τηρούν βιβλία φυλάξεως υλικού και είναι 
υπεύθυνοι για τη φύλαξη και χορήγηση πάσης φύσεως υλι¬ 
κού. 

Μεριμνούν και φροντίζουν για τη προσωρινή αποκατάστα¬ 
ση μικροζημιών που παρουσιάζονται στους χώρους των 
εγκαταστάσεων. 

Γ) Καθαρίστριες 

Είναι υπεύθυνες για την καθαριότητα όλωντων εσωτερικών 
και εξωτερικών χώρων του Ν.Π.Δ.Δ. 

Γ. ΓΡΑΦΕΙΟ ΕΚΠΑΙΔΕΥΤΙΚΟΥ ΠΡΟΣΩΠΙΚΟΥ 

1) Είναι υπεύθυνοι για τη σωστή υγιεινή και ψυχαγωγική 
άθληση των αθλουμένων στα τμήματα (ενόργανης γυμναστι¬ 
κής, κλασσικός αθλητισμός κλπ) τη σωστή επιμόρφωση και 
την κατάλληλη χρήση των βοηθημάτων και εξοπλισμού. 

2) Εισηγούνται πρόσφορα μέτρα και προγράμματα που 
συμβάλλουν στην επίτευξη των σκοπών των ΚΕΝΤΡΩΝ ΝΕΟ¬ 
ΤΗΤΑΣ-ΑΘΛΗΤΙΚΩΝ ΚΕΝΤΡΩΝ. 

3) Εκπονούν και υλοποιούν με έγκριση του Δ.Σ. προγράμ¬ 
ματα και εκδηλώσεις (διαλέξεις, επιδείξεις, εορτές. Αγώνες, 
σεμινάρια, ημερίδες επιμόρφωσης επαγγελματικής κατάρτι¬ 
σης πληροφόρησης κλπ). 

4) Μεριμνούν και εισηγούνται στο Δ.Σ. τα κατάλληλα μέτρα 
για τη άθληση προβληματικών ατόμων. 

5) Οργανώνουν μαζί με το Διευθυντή σεμινάρια επιμόρφω¬ 
σης. 

6) Μεριμνούν για τη αξιοποίηση και κατάλληλη διάθεση των 
εγκαταστάσεων και του υλικού. 

7) Ευθύνονται για τη εφαρμογή κανονισμών διεξαγωγής 
των δραστηριοτήτων της αρμοδιότητας τους. 

8) Μεριμνούν και συνεργάζονται με το Δ.Σ. για την οργάνω¬ 
ση και διεξαγωγή των εκδηλώσεων. 

9) Μεριμνούν για την αποφυγή ατυχημάτων κατά την ώρα 
της άθλησης των αθλουμένων στα τμήματα τους. 

10) Τηρούν ατομικές καρτέλες των αθλουμένων και σημει¬ 
ώνουν τις επιδόσεις τους γενικά την συμπεριφορά τους (μαζι¬ 
κός λαϊκός αθλητισμός). 

11) Συμμετέχουν στις συνεδριάσεις του Δ.Σ., εφόσον κλη¬ 
θούν. 

Ακροτελεύτιο άρθρο 

Κάλυψη δαπάνης 

Από τις διατάξεις αυτής της απόφασης προκαλείται δαπά¬ 
νη σε βάρος του Προϋπολογισμού των ΚΕΝΤΡΩΝ ΝΕΟΤΗ¬ 
ΤΑΣ- ΑΘΛΗΤΙΚΩΝ ΚΕΝΤΡΩΝ ΔΗΜΟΥ ΣΗΠΙΑΔΟΣ ύψους 
8805 Ευρώ για το τρέχον οικονομικό έτος 2002 και 8805 Ευρώ 
περίπου για καθένα από τα επόμενα οικονομικά έτη. 

Η απόφαση αυτή να δημοσιευθεί στην Εφημερίδα της κυ- 
βερνήσεως. 

Βόλος, 27 Αυγούστου 2003 

Με εντολή Γ ενικού Γ ραμματέα Περιφέρειας 
Η Διευθύντρια 
ΔΑΝΑΗ ΧΡΙΣΤΟΓΙΑΝΝΗ 

-♦- 

Αριθ. 6584 (5) 

Έγκριση του Οργανισμού Εσωτερικής Υπηρεσίας του Δημο¬ 
τικού Παιδικού Σταθμού Ν. Αγχιάλου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 


1. Τις διατάξεις του άρθρου 12 Ν. 1188/81 όπως αντικατα- 
στάθηκε μετηνπαρ. 5 άρθρου 8 Ν.2307/95. 

2. Τις διατάξειςτου Π.Δ. 37α/87, όπως συμπληρώθηκε μετά 
Π.Δ. 22/90 & 50/01. 

3. Τις διατάξειςτου άρθρου 27παρ. 2 Ν.3013/02. 

4. Την 30/2001 απόφαση του Δ.Σ. του Δημοτικού Παιδικού 
Σταθμού Ν. Αγχιάλου περί ψήφισης του Ο.Ε.Υ. του Ν.Π. 

5. Την 28/2002 απόφαση του Δημοτικού Συμβουλίου Ν. Αγ- 
χιάλου περί έγκρισης του Ο.Ε.Υ. του ανωτέρω Ν.Π.. 

6. Την 161238/10-5-2001 (ΦΕΚ 597/Β/2001) απόφαση Γεν. 
Γραμ. Περιφέρειας Θεσσαλίας Περί Παροχής εξουσιοδότη¬ 
σης για υπογραφή εγγράφων στον Προϊστάμενο της Δ/νσης 
Τοπικής Αυτ/σης & Διοίκησης Μαγνησίας, αποφασίζουμε: 

Εγκρίνουμε την 30/2001 απόφαση του Δ.Σ. του Δημοτικού 
Παιδικού Σταθμού Ν. Αγχιάλου, με την οποία ψηφίζεται ο Ορ¬ 
γανισμός Εσωτερικής Υπηρεσίας του Ν.Π. και ο οποίος έχει 
ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΔΗΜΟΤΙΚΟΥ ΠΑΙΔΙΚΟΥ ΣΤΑΘΜΟΥ 
Ν. ΑΓΧΙΑΛΟΥ 

Άρθρο 1 

Διάρθρωση υπηρεσιών 

Οι υπηρεσίες του Δημοτικού Παιδικού Σταθμού λειτουρ¬ 
γούν σε επίπεδο Τμήματος, ανάλογα με τη δυνατότητα του 
Σταθμού, σύμφωνα με τη συστατική πράξη προσαρμογής 
του. 

Το τμήμα του Παιδικού Σταθμού αποτελείται από τα εξής 
γραφεία: 

α) Γ ραφείο Παιδαγωγών 

β) Γ ραφείο Διοικητικού - Οικονομικού 

γ) Γ ραφείο Διοικητικής Υποστήριξης. 

Άρθρο 2 

Αρμοδιότητες του τμήματος και γραφείων 

Α) Το τμήμα εποπτεύει, συντονίζει και κατευθύνει το παιδα¬ 
γωγικό έργο του Σταθμού και γενικά μεριμνά για την εύρυθμη 
λειτουργία του σύμφωνα με τον ισχύοντα κανονισμό. 

Β) Το Γ ραφείο Π ροσχολικής Αγωγής επιμελείται την παρο¬ 
χή σύγχρονης προσχολικής αγωγής στα φιλοξενούμενα βρέ¬ 
φη και νήπια σε συνεργασία με το προσωπικό του Σταθμού. 

Γ) Το Γ ραφείο Διοικητικού - Οικονομικού επιτελείται τις πα¬ 
ντός είδους διοικητικές και οικονομικές εργασίες του Σταθ¬ 
μού. 

Δ) Το Γ ραφείο Διοικητικής υποστήριξης μεριμνά - επιμελεί¬ 
ται την σίτιση των νηπίων, την καθαριότητα των εγκαταστά¬ 
σεων, την μεταφορά των νηπίων. 

Άρθρο 3 

Α. Καθήκοντα Προϊσταμένου Τμήματος 

1. Είναι αρμόδιοςκαι επιμελείται σε συνεργασία μετουςπαι- 
δαγωγούς του Σταθμού για την εφαρμογή σύγχρονων από¬ 
ψεων της Παιδαγωγικής και της Ψυχολογίας. 

2. Εποπτεύει, συντονίζει και κατευθύνει το παιδαγωγικό έρ¬ 
γο των τμημάτων. 

3. Είναι αρμόδιος για την εύρυθμη λειτουργία του Σταθμού. 

4. Εισηγείται στο Δ.Σ. του Σταθμού κάθε θέμα που αφοράτη 
λειτουργία, το προσωπικό, τους γονείς και την υλικοτεχνική 
υποδομή του Σταθμού όπως: 

- Τον αριθμό και τις ειδικότητες του προσωπικού που είναι 
αναγκαίο, προκειμένου να διασφαλισθεί η εύρυθμη λειτουρ¬ 
γία του. 

- Το παιδαγωγικό υλικό και τον πάσης φύσεως εξοπλισμό. 

- Τις απαραίτητες εργασίες για την επισκευή και συντήρηση 
των κτιρίων. 

- την επιμόρφωση του προσωπικού. 

5. Είναι υπεύθυνος για την τήρηση του ωραρίου του προ¬ 
σωπικού, προγραμματίζει και εγκρίνει τις άδειες αυτού ώστε 
να μην δημιουργούνταιλειτουργικάπροβλήματα στο Σταθμό. 

6. Συνεργάζονται αρμονικά με το Τμήμα Διοικητικού - Οικο¬ 
νομικού το οποίο οφείλει να υπάρχει κάθε στοιχείο, για να δια- 
σφαλισθεί η εύρυθμη λειτουργία του Σταθμού και η επίτευξη 
των σκοπών του. 

7. Όταν εκτελεί την τήρηση όλωντων απαραίτητων βιβλίων 
και τηρεί την σφραγίδα του Σταθμού. 

8. Επίσης όταν εκτελεί και καθήκοντα Διαχειριστού μετά 
από σχετική απόφαση Δ.Σ. ασκεί τα προβλεπόμενα καθήκο¬ 
ντα του άρθρου 4. 

9. Είναι υπεύθυνος για την τήρηση του κανονισμού Λει¬ 
τουργίας. 

10. Είναι υπεύθυνος για την παροχή σωστής προσχολικής 
αγωγής στα φιλοξενούμενα νήπια σε συνεργασία με το παι¬ 
δαγωγικό προσωπικό. 

11. Εποπτεύει όλο το προσωπικό του Τμήματος για τη σω¬ 
στή εκτέλεση των καθηκόντωντου. 

12. Είναι υπεύθυνος για τις συγκεντρώσεις, προσωπικού, 
γονέων. 

Β. Καθήκοντα Βρεφονηπιοκόμων 

1. Αναλαμβάνουν διαδοχικά όλα τα τμήματα - τάξεις του 
Παιδικού Σταθμού και είναι υπεύθυνοι των τάξεων τους. 

2. Καταρτίζουν το μηνιαίο και εβδομαδιαίο παιδαγωγικό 
πρόγραμμα και ασκούν το παιδαγωγικό έργο καθ’ όλη τη 
διάρκεια της σχολικής περιόδου, σύμφωνα με τις σύγχρονες 
παιδαγωγικές και ψυχολογικές θεωρίες. 

3. Συνεργάζονται με τον Προϊστάμενο και γενικά με όλο το 
προσωπικό. 

4. Ενημερώνουν τους γονείς για την εξέλιξη των παιδιών 
τους. 

5. Διοργανώνουν πολιτιστικές, ψυχολογικές και παιδαγωγι¬ 
κές εκδηλώσεις προς όφελοςτωνπαιδιών, των γονέων και του 
προσωπικού. 

Γ. Καθήκοντα Μάγειρα 

1. Είναι υπεύθυνος για το μαγειρείο και την επιμελημένη και 
έγκαιρη Παρασκευή φαγητού σύμφωνα με το διαιτολόγιο. 

2. Παραλαμβάνει καθημερινά τις αναγκαίες ποσότητες υλι¬ 
κών για το ημερήσιο φαγητό από τον υπεύθυνο γι’ αυτό και 
υπογράφει δελτίο. 

3. Μεριμνά για την απόλυτη καθαριότητα του μαγειρείου και 
των διαφόρων σκευών. 

Δ. Καθήκοντα Προσωπικού Καθαριότητας 

1. Εκτελεί εργασίες καθαριότητας όλων των εσωτερικών 
και εξωτερικών χώρων του Παιδικού Σταθμού εκτός του μα¬ 
γειρείου. 

2. Παραλαμβάνει υλικά καθαριότητας από τον υπεύθυνο γι’ 
αυτά και υπογράφει δελτίο. 

3. Είναι υπεύθυνο για τον γενικό ιματισμό και μεριμνά για την 
καλή συντήρηση, καθαριότητα και φύλαξή του. 

4. Εκτελεί κάθε εργασία που του ανατίθεται από τον Προϊ¬ 
στάμενο. 

Ε. Καθήκοντα υπαλλήλου Διοικητικού - Λογιστικού 

1. Είναι αρμόδιος για την προμήθεια και τον έγκαιρο εφοδια¬ 
σμό του Παιδικού Σταθμού μετά αναγκαία τρόφιμα και λοιπά 
υλικά που είναι απαραίτητα για την εύρυθμη λειτουργία του. 

2. Επιμελείται την εκκαθάριση και πληρωμή κάθε δαπάνης 
και εκδίδει τα σχετικά εντάλματα πλη ρωμών. 

3. Συντάσσει τις μισθολογικές καταστάσεις του προσωπι¬ 
κού και φροντίζει για την εκκαθάριση μισθών, επιδομάτων, 
προσαυξήσεων κ.λ.π. του προσωπικού. 


4. Συνεργάζεται με τον προϊστάμενο του Κέντρου για την 
κατάρτιση του Προϋπολογισμού - Απολογισμού - Ισολογι¬ 
σμού και τους υποβάλλει στις αρμόδιες υπηρεσίες. 

5. Τηρεί όλα τα απαραίτητα βιβλία διαχείρισης. 

6. Είναι αρμόδιος για την διενέργεια των διαγωνισμών. 
Επίσης μπορεί στον Παιδικό Σταθμό να παρέχονται υπηρε¬ 
σίες από έναν κοινωνικό λειτουργό και έναν παιδίατρο. 

Κάθε άλλη λεπτομέρεια που αφορά στα καθήκοντα του 
προσωπικού και στη λειτουργία των επιμέρους υπηρεσιών και 
δεν αναφέρονται αναλυτικά στον παρόντα Ο.Ε.Υ., ρυθμίζο¬ 
νται από τον Κανονισμό Λειτουργίας. 

Αρθρο 4 

Οργανική Σύνθεση Προσωπικού 
Οι θέσεις προσωπικού ορίζονται ως εξής: 

Α’ ΜΟΝΙΜΟ ΠΡΟΣΩΠΙΚΟ 

1. ΚΛΑΔΟΣ ΠΕ ΝΗΠΙΑΓΩΓΩΝ 

Θέσεις 1 

Βαθμός Δ'-Α' 

2. ΚΛΑΔΟΣΤΕ9 ΒΡΕΦΟΝΗΠΙΟΚΟΜΙΑΣ 

Θέσεις 3 

Βαθμός Δ'-Α' 

3. ΚΛΑΔΟΣ ΤΕ17 ΔΙΟΙΚΗΤΙΚΟΣ-ΛΟΓΙΣΤΙΚΟΣ 

Θέσεις 1 

Βαθμός Δ'-Α' 

4. ΚΛΑΔΟΣ ΔΕ8 ΒΟΗΘΩΝ ΒΡΕΦΟΚΟΜΩΝ ΠΑΙΔΟΚΟ¬ 
ΜΩΝ 

Θέσεις 2 

Βαθμός Δ'-Α' 

5. ΚΛΑΔΟΣ ΔΕ29 ΟΔΗΓΩΝ 

Θέσεις 1 

Βαθμός Δ'-Α' 

6. ΚΛΑΔΟΣ ΔΕ32 ΜΑΓΕΙΡΩΝ 

Θέσεις 1 

Βαθμός Δ'-Α' 

7. ΚΛΑΔΟΣ ΥΕ14 ΒΟΗΘΗΤΙΚΟΥ ΠΡΟΣΩΠΙΚΟΥ 
(ΒΟΗΘΟΣ ΜΑΓΕΙΡΟΥ) 

Θέσεις 1 

Βαθμός Ε'-Β' 

8. ΚΛΑΔΟΣ ΥΕ16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ 

Θέσεις 2 

Βαθμός Ε'-Β' 

9. ΚΛΑΔΟΣΤΕ ΠΛΗΡΟΦΟΡΙΚΗΣ 
Θέσεις 1 

Βαθμός Δ'-Α' 

10. ΚΛΑΔΟΣ ΤΕ ΚΟΙΝΩΝΙΚΩΝ ΛΕΙΤΟΥΡΓΩΝ 

Θέσεις 1 

Βαθμός Δ'-Α' 

11. ΚΛΑΔΟΣ ΥΕ1 ΚΛΗΤΗΡΩΝ - ΘΥΡΩΡΩΝ - ΓΕΝΙΚΩΝ ΚΑ¬ 
ΘΗΚΟΝΤΩΝ 

Θέσεις 1 

Βαθμός Ε'-Β' 

Β'ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 
α) ΜΟΝΙΜΟ ΠΡΟΣΩΠΙΚΟ 

1. ΚΛΑΔΟΣ ΤΕ ΝΗΠΙΑΓΩΓΩΝ (προσωρινός) 

Θέσεις 3 

2. ΚΛΑΔΟΣ ΥΕ 14 ΜΑΓΕΙΡΩΝ 

Θέσεις 1 

3. ΚΛΑΔΟΣ ΥΕ16 ΠΡΟΣΩΠΙΚΟ ΚΑΘΑΡΙΟΤΗΤΑΣ 

Θέσεις 1 

Γ ΕΠΟΧΙΑΚΟ ΠΡΟΣΩΠΙΚΟ ΘΕΣΕΙΣ (2) 

Οι θέσεις των κλάδων ΠΕ Νηπιαγωγών (προσωρινός) και 
ΤΕ Νηπιαγωγών (προσωρινός) μετατρέπονται μόλις κενω- 

θούν με οποιονδήποτε τρόπο σε θέσεις κλάδου ΤΕ9 Βρεφο¬ 
νηπιοκόμων σύμφωνα με τις διατάξεις του άρθρου 35 
Ν.2646/1998. 

Οι υπάλληλοι του κλάδου ΤΕ Βρεφονηπιοκομίας που μετα¬ 
τάσσονται από τους πρώην ΚΠΣ και ΚΒΣ δύναται να εντα¬ 
χθούν στον κλάδο ΤΕ Νηπιαγωγών (προσωρινός). 

Άρθρο 5 

Προϊστάμενος Τ μήματος 

Κλάδοι Π Ε Νηπιαγωγών, ΤΕ Νηπιαγωγών, ΤΕ Βρεφονηπιο¬ 
κόμων. 

Άρθρο 6 

Για τον διορισμό, τα καθήκοντα, τους περιορισμούς, το 
χρόνο εργασίας, την άστικτη ευθύνη, τα δικαιώματα, τις άδει¬ 
ες, τις μεταβολές υπηρεσιακής κατάστασης, το προβάδισμα, 
τις ηθικές αμοιβές, τα πειθαρχικά αδικήματα, τη λύση της 
υπαλληλικής σχέσης και την ιατροφαρμακευτική περίθαλψη 
των υπαλλήλων εφαρμόζονται οι εκάστοτε ισχύουσες Νομο¬ 
θετικές διατάξεις. 

Άρθρο 7 

Οι προβλεπόμενες από τον παρόντα Οργανισμό Εσωτερι¬ 
κής Υπηρεσίας θέσεις κατά κλάδο καλύπτουν όλους τους ερ¬ 
γαζόμενους στο Ν.Π.Δ.Δ. ανεξαρτήτως σχέσεως εργασίας 
καθώς και ορισμένο επιπλέον αριθμό θέσεων για την κάλυψη 
των υφισταμένων και μελλοντικών αναγκών των Υπηρεσιών 
του Ν.Π.Δ.Δ. 

Προϊστάμενος Τμήματος ορίζετε πάντοτε με απόφαση 
Προέδρου του Δ.Σ. κρινόμενου από το αρμόδιο Υπηρεσιακό 
Συμβούλιο υπάλληλος αναπληρούμενος σε περίπτωση 
απουσίας του ή κωλύματος σύμφωνα με τις ισχύουσες κάθε 
φορά διατάξεις. 

Κάθε άλλη λεπτομέρεια λειτουργίας των επί μέρους υπη¬ 
ρεσιών μη προβλεπόμενη απότονπαρόντα Οργανισμό, ρυθ¬ 
μίζεται με τον κανονισμό λειτουργίας του Ν.Π.Δ.Δ. 

Από την ψήφιση του παραπάνω Οργανισμού Εσωτερικής 
Υπηρεσίας προκαλείται δαπάνη σε βάρος του προϋπολογι¬ 
σμού του οικονομικού έτους 2001 ο οποίος ενισχύεται από 
τους Κ.Α.Π., τροφεία κ.λ.π. ύψους 45.000.000 δρχ. ή 
132.061,63 ? περίπου εφ’ όσονπροσληφθούν όλοι και για τα 
επόμενα οικονομικά έτη το ύψος της δαπάνης δεν μπορεί να 
προσδιοριστεί. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Βόλος, 2 Σεπτεμβρίου 2003 

Με εντολή Γενικού Γραμματέα Περιφέρειας 
Η Διευθύντρια 

ΔΑΝΑΗ ΧΡΙΣΤΟΓΙΑΝΝΗ 

-Φ- 

Αριθ. 1602 (6) 

Έγκριση υπερωριακής εργασίας υπαλλήλων που απασχο¬ 
λούνται στο Τμήμα Μηχανολογικού Εξοπλισμού της Ν.Α. 
Φωκίδας. 

Ο ΝΟΜΑΡΧΗΣ ΦΩΚΙΔΑΣ 

Έχοντας υπόψη: 

1. Τις διατάξεις του Π.Δ.30/96 Κώδικα Νομαρχιακής Αυτο¬ 
διοίκησης. 

2. Τις διατάξεις του άρθρου 25 παρ.6 και 7 του Ν.2738/99. 

3. Τις ανάγκες της Υπηρεσίας, αποφασίζουμε: 

Εγκρίνουμε την καθιέρωση με αμοιβή υπερωριακής εργα¬ 
σίας κατά τις απογευματινές, νυχτερινές, Κυριακές και εξαι¬ 


ρέσιμες ώρες στους υπαλλήλους που απασχολούνται στο 
Τμήμα Μηχανολογικού Εξοπλισμού της Ν.Α. Φωκίδας για το 
έτος 2003. 

Προτεινόμενοι Αριθ.Ωρών Εγγ.Πίστωση 

Απογ. Εξαιρ. 

11 1650 770 13.000 Ευρώ 

Υπεύθυνος για την παρακολούθηση της υπερωριακής ερ¬ 
γασίας ορίζεται ο Νομάρχης Φωκίδας με αναπληρωτή τον 
Βοηθό Νομάρχη. 

Από τις διατάξεις αυτής της απόφασης προκαλείται δαπά¬ 
νη εις βάρος της Νομαρχίας Φωκίδας, το ύψος της οποίας 
ανέρχεται στο ποσό των 13.000 Ευρώ (Φ.071 Κ.Α.0511 β, 
0512β). 

Η ισχύς της απόφασης αυτής αρχίζει ένα μήνα πριν τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Άμφισσα, 12 Σεπτεμβρίου 2003 

Ο Νομάρχης 
ΔΗΜ.ΑΝΔΡΙΤΣΟΣ 

-Φ- 

ΔΙΟΡΘΩΣΕΙΣ ΣΦΑΛΜΑΤΩΝ 

(7) 

Στην 14768/29.5.2003 κοινή Υπουργική Απόφαση (ΚΥΑ) 
των Υπουργών Εργασίας και Κοινωνικών Ασφαλίσεων και Οι¬ 
κονομίας και Οικονομικών που δημοσιεύθηκε στο Φ.Ε.Κ. 
716/τευχ.Β/5.6.2003, γίνεται η εξής διόρθωση: 

Από το εσφαλμένο: 

«α) τριετίες: 

Στην α) κατηγορία (διοικητικό κ.λ.π. προσωπικό), χορηγού¬ 
νται έντεκα (11) τριετίες σε ποσοστό 10%γιακάθεμίααπότις 
πέντε πρώτες τριετίες και σε ποσοστό 5% για την κάθε μία 
από τις επόμενες οκτώ τριετίες», στο ορθό, 

«α) Τριετίες: 

Στην α) κατηγορία (διοικητικό κ.λ.π. προσωπικό), χορηγού¬ 
νται έντεκα (11) τριετίες σε ποσοστό 10% για την κάθε μία 
από τις τρεις (3) πρώτες τριετίες και σε ποσοστό 5% για την 
κάθε μία από τις επόμενες οκτώ (8) τριετίες». 

(Από το Υπουργείο Εργασίας και Κοινωνικών Ασφαλίσεων) 

-Φ- 

( 8 ) 

Στην οικ 32633/30.6.2003 απόφαση του Γενικού Γραμμα¬ 
τέα Περιφέρειας Αττικής η οποία έχει δημοσιευθεί στο Φ.Ε.Κ. 
1001/22.7.2003 τ.Β' και αφορά τη Σύσταση στο Δήμο Νέου 
Ψυχικούτου Νομού ΑττικήςΔημοτικού Προσώπου μετο όνο¬ 
μα «Παιδικός Σταθμός (πρώην ΙΒΣΑ) Δήμου Νέου Ψυχικού» 
και ειδικότερα στο άρθρο 1 του αποφασιστικού μέρους αυ¬ 
τής, γίνεται η εξής διόρθωση: 

Από το λανθασμένο: 

1. Συστήνουμε στο Δήμο Νέου Ψυχικούτου Νομού Αττικής 
ίδιο Νομικό Πρόσωπο μετο όνομα "Παιδικός Σταθμός (πρώ¬ 
ην IΒΣΑ) Δήμου Νέου Ψυχικού" το οποίο διέπεται από τις δια¬ 
τάξεις του άρθρου 203 του Π.Δ/τος 410/95 (Δ.Κ.Κ.) 

Στο ορθό: 

1 Συστήνουμε στο Δήμο Νέου Ψυχικού του Νομού Αττικής 
Νομικό Πρόσωπο με το όνομα "Παιδικοί Σταθμοί (πρώην 
ΙΒΣΑ) Δήμου Νέου Ψυχικού" το οποίο διέπεται από τις διατά¬ 
ξεις του άρθρου 203 του Π.Δ/τος 410/95 (Δ.Κ.Κ.) και στο 
οποίο περιλαμβάνονται οι: Παιδικός Σταθμός ΙΒΣΑ Αγίας 
Βαρβάρας Νέου Ψυψικού & Παιδικός Σταθμός ΙΒΣΑ Νέου 
Ψυχικού. 

(Από την Περιφέρεια Αττικής) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




